ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02-224100/6-2017

29.05.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0645/2016 (1832/2016)**, за набавку добара **Алати за потребе сектора одржавања и производње -ТЕНТ Б**, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У гарнитурама алата под редним бројевима 2. и 3. тражите да одређени алати буду атестирани у складу са VDE или одговарајућим стандардом. Да ли је потребно као доказ доставити копије ових атеста?

**ОДГОВОР 1**

Није потребно из разлога што релевантне информације о понуђеном добру садрже каталози понудјених добара, чије је достављање, као део понуде, захтевано конкурсном документацијом. Напомињемо да наручилац неће одбити понуду уколико каталози не садрже информацију о VDE или одговарајућем атесту а понуђач достави уз понуду копије наведених атеста понуђених добара или наведе интернет страницу на којој атести су понуђених добара доступни.

**ПИТАЊЕ 2**:

У упутству за припремање понуде наводите да је потребно доставити „списак овлашћених сервисера на територији на којој се врши продаја“. Молимо да прецизирате какву је тачно потврду потребно доставити за овај услов?

**ОДГОВОР 2:**

Конкурсном документацијом је захтевано да се за позиције из обрасца структуре цене бр. :7, 22.23.24,25,26,27,28,31,80 и 81, достави списак овлашћених сервиса на територији на којој се врши продаја. Наведена лица треба да су овлашћена од стране произвођача за сервис предметних добара. Пошто није изричито захтевана конкурсном документацијом, форма списка је слободна, на пример списак може бити приложен као део понуде у форми изјаве понуђача на којој су наведени називи овлашћених сервиса, или форми одштампане или на самом писмену наведене интернет странице на којој је наведено да је одређени сервис овлашћен за сервисирање предметних добрара.Дакле, сврха захтеваног списка јесте да наручилац сазна да за предметна добра постоји сервис који је овлашћен за сервисирање.